recursal/SuperWikiNEXT-32B huggingface dataset:
**கிஞ்சரபு அச்சன்நாயுடு** ஆந்திர பிரதேசத்தைச் சேர்ந்த இந்திய அரசியல்வாதி ஆவார். இவர் 2014 மற்றும் 2019ல் நடந்த தேர்தல்களில் தெலுங்கு தேசம் கட்சி சார்பில் தெக்கலி தொகுதியை பிரதிநிதித்துவப்படுத்தும் சட்டமன்ற உறுப்பினராக இருந்தார்.   இவர் அக்டோபர் 2020 முதல் ஆந்திரப் பிரதேச மாநிலத்தின் தெலுங்கு தேசக் கட்சியின் தலைவராக உள்ளார்

அரசியல் வாழ்க்கை
----------------

1996 இடைத்தேர்தல்,  1999  மற்றும் 2004 ஆகிய மூன்று தேர்தல்களில் அரிச்சந்திரபுரம் தொகுதியில் இருந்து அச்சன்நாயுடு உறுப்பினராகத் தேர்ந்தெடுக்கப்பட்டார்.  அரிச்சந்திரபுரம் தொகுதி மறுசீரமைப்பு மற்றும் கலைக்கப்பட்டதைத் தொடர்ந்து, 2009 தேர்தலில் தெக்கலி தொகுதியில் போட்டியிட்டு தோல்வியடைந்தார். 2009-ல் தேர்ந்தெடுக்கப்பட்ட உறுப்பினரின் மரணம் காரணமாக நடந்த உடனடி இடைத்தேர்தலிலும் இவர் தோல்வியடைந்தார்.  2014 மற்றும் 2019 தேர்தல்களில் தெக்கலி தொகுதியில் இருந்து மீண்டும் தேர்ந்தெடுக்கப்பட்டார்.  

இவர் ந. சந்திரபாபு நாயுடுவின் மூன்றாவதுஅமைச்சரவையின் போது போக்குவரத்து அமைச்சராக இருந்தார்.

சொந்த வாழ்க்கை
--------------

இவர் கிஞ்சராபு எர்ரன் நாயுடுவின் சகோதரரும் ராம் மோகன் நாயுடு கிஞ்சரபுவின் மாமாவும் ஆவார்.

மேற்கோள்கள்
-----------

வெளி இணைப்புகள்
---------------



1. ↑  "Andhra Pradesh Assembly election result: Full list of winners". 24 May 2019. .
2. 1 2  "Atchannaidu confident of retaining Tekkali". 20 March 2019. .
3. 1 2 3 4  "Kinjarapu Atchannaidu appointed as new chief of TDP in Andhra Pradesh". 19 October 2020. .
4. ↑  "Bye - Election, 1996". Election Commission of India. 14 October 1996. .
5. ↑  "Election Commission of India.1999 results.Harishchandrapuram". .
6. ↑  "Andhra Pradesh Assembly Election Results in 2004". .
7. ↑  "Congress retains Tekkali seat in bypolls". 15 September 2009. .
**தேவினேனி வெங்கட ரமணா** (*Devineni Venkata Ramana*) (21 செப்டம்பர் 1960-3 ஜூன் 1999), பிரபலமாக **டிவிஆர்** என அறியப்பட்ட இவர் பல ஆண்டுகளாக செயல்பட்ட இந்திய அரசியல்வாதியாவார். 1996 முதல் 1999 வரை ஆந்திரப் பிரதேச அரசில் அமைச்சராக இருந்தார்  இவர் இந்தியாவின் ஆந்திரப் பிரதேசத்தின் கிருஷ்ணா மாவட்டத்தில் உள்ள நந்திகாம சட்டமன்றத் தொகுதியை பிரதிநிதித்துவப்படுத்தினார்.

ஆரம்ப வாழ்க்கை மற்றும் கல்வி
----------------------------

ரமணா இந்தியாவின் ஆந்திரப் பிரதேசத்தில் உள்ள கிருஷ்ணா மாவட்டத்தில் உள்ள காஞ்சிகச்சேர்லா எனும் ஊரில் பிறந்தார்.

சொந்த வாழ்க்கை
--------------

தேவினேனி வெங்கட ரமணா, பிரணீதா என்பவரை மணந்தார். இவருக்கு பிறப்பால் அமெரிக்க குடியுரிமை பெற்ற சினிக்தா தேவினேனி மற்றும் பிரக்னா தேவினேனி என்ற இரு மகள்கள் உள்ளனர். இவரது சகோதரர் தேவினேனி உமா மகேசுவர ராவ் ஒரு மூத்த அரசியல்வாதியாவார். அவர் ஆந்திரப் பிரதேச நீர்ப்பாசன அமைச்சராகவும் பணியாற்றினார். மேலும் தெலுங்கு தேசம் கட்சியில் மூத்த அரசியல்வாதியாக இன்னும் தீவிரமாகப் பங்கேற்று வருகிறார்

மேற்கோள்கள்
-----------

1. ↑  "ANDHRA PRADESH MINISTER DIES IN ACCIDENT". *www.telegraphindia.com*. .
2. ↑  "Rediff On The NeT: 6 killed in AP train mishap". *www.rediff.com*. .
3. ↑  ilyas, md (2019-11-17). "YSRC, Telugu Desam leaders take abuses வார்ப்புரு:As written a new low" (in en). .
**ஜான் எட்வின் லூக்கே** (*John Edwin Luecke*) என்பவர் ஒரு அமெரிக்கக் கணிதவியலாளர் ஆவார். இவரது பணிகள் இடவியல் மற்றும் முடிச்சுக் கணிதம் அல்லது முடிச்சு கணித கருத்தியல் கோட்பாடுகள் பற்றியதாகும். இவர் 1985 ஆம் ஆண்டில் தனது முனைவர் பட்டத்தை ஆஸ்டின் டெக்சாஸ் பல்கலைக்கழகத்தில் பெற்றார். மேலும் இதே நிறுவனத்தில் தற்போது கணிதத்துறையில் விரிவுரையாளராகப் பணியாற்றி வருகிறார்.

### பணிகள்

லூக்கே, முடிச்சு கணிதத்திலும் 3-பன்மடிவெளியிலும் சிறந்த வல்லுநராவார். மார்க் குல்லேர், கேமரூன் கார்டன், பீட்டர் சாலே ஆகியோருடன் இணைந்து, இவர் 'சுழற்சி அறுவை சிகிச்சை தேற்றத்தை' 1987 ஆம் ஆண்டில் வெளியிட்ட ஓர் அறிக்கையின் மூலம் நிரூபித்தார். 1989 ஆம் ஆண்டின் அறிக்கையில், லூக்கேயும் கேமரூன் கார்டனும் முடிச்சுகள் அவற்றின் நிரப்பிகளால் தீர்மானிக்கப்படுகிறது என்ற முடிவினை நிறுவினர். இந்த முடிவானது தற்போது 'கார்டன்-லூக்கே தேற்றமென' அறியப்படுகிறது.

முனைவர் லூக்கே‌ 1992 ஆம் ஆண்டில் தேசிய அறிவியல் அறக்கட்டளையின் இளம் புலனாய்வாளர் விருதை பெற்றார். மேலும் 1994 ஆம் ஆண்டில் சிலோன் நிறுவனத்தின் ஆய்வாளராகவும் இருந்தார். இவர் 2012 ஆம் ஆண்டில் அமெரிக்கக் கணிதச் சங்கத்தின் உறுப்பினராகவும் இருந்தார்.

சான்றுகள்
---------

1. ↑  M. Culler, C. Gordon, J. Luecke, P. Shalen (1987). Dehn surgery on knots. The Annals of Mathematics (*Annals of Mathematics*) 125 **(2)**: 237-300.
2. ↑  Cameron Gordon and John Luecke, *Knots are determined by their complements*. J. Amer. Math. Soc. 2 (1989), no. 2, 371–415.
3. ↑  The University of Texas at Austin; Faculty profile பரணிடப்பட்டது 2011-09-27 at the வந்தவழி இயந்திரம்
4. ↑  NSF Presidential and Honorary Awards
5. ↑  List of Fellows of the American Mathematical Society, retrieved 2013-02-02.

வெளி இணைப்புகள்
---------------

* John Edwin Luecke at the Mathematics Genealogy Project
* Luecke's home page at the University of Texas at Austin
**சிரக்கடவு மகாதேவர் கோயில்** தேசிய நெடுஞ்சாலை எண் 183-ன் கொல்லம் - தேனி வழித்தடத்தில் கோட்டயம் நகரம் அட்சரா நகரியிலிருந்து சுமார் 32 கி.மீ. கிழக்கிலும்,  மணிமலை-எருமேலி செல்லும் வழியில் பொன்குன்னத்திலிருந்து 3 கி.மீ. தெற்கிலும் அமைந்துள்ள மகாதேவர் கோயிலாகும்.

வரலாறு
------

இக்கோயில் சுமார் 1000 ஆண்டுகள் பழமையானதாகும். இங்குள்ள மூலவர் ஸ்வயம்பு சிவலிங்கம் ஆகும். இந்த மூலவர் வில்வ மரத்தின் கீழ் உள்ளார் ஆழ்வார்கள் காலத்தில் கட்டப்பட்டதாக நம்பப்படுகிறது. கோயிலின் கிழக்குப் பகுதியில் உள்ள குளம் (மலையாளத்தில் 'சிரா') என்றழைக்கப்படுவதால் அந்த இடம் 'சிரக்கடவு' எனப்படுகிறது.

புராணம்
-------

இக்கோயிலைக் கட்டிய மன்னன் தன் இறுதிக் காலத்தில் வில்வ மரத்தின் அருகே ஒரு ஆசிரமம் கட்டியுள்ளார். அவர் அங்கு தவத்தில் ஈடுபட்ட நிலையில் வில்வ மகரிஷி என்றழைக்கப்பட்டார். அவர் தவத்தில் இருந்தபோது இறைவன் அவருடைய கனவில் தோன்றினார். அவரது விருப்பப்படி மன்னர் தனது தவத்தைத் தொடர்ந்ததாகவும், பின்னர் சொர்க்கத்திற்குச் சென்றதாகக் கூறப்படுகிறது.

 கோயிலின் மேற்கு வாசல்

கோயில் அமைப்பு
--------------

இக்கோயிலின் பலிகல்லு மிகப் பெரியதாகும். அதற்கு முன்பாக கருங்கல்லால் ஆன அழகிய சிற்பமும், ஒரு பெரிய விளக்கும் உள்ளன. பலிகல்லு பெரியதாக இருந்தாலும் , கிழக்கு கோபுரத்தின் வாயிலுக்கு அருகில் நின்றால் இறைவனை தெளிவாகத் தரிசனம் செய்யலாம். கோயிலைச் சுற்றிலும் உள்ள மரச் சிற்பங்கள் மிகவும் கவர்ச்சிகரமாக உள்ளன. இக்கோயிலில் ஐந்து கால பூசைகள், 3 சீவேலி, தினசரி நவகம் ஆகியவை நடத்தப்பெறுகின்றன.

திருவிழாக்கள்
-------------

முன்பெல்லாம் வாகன வசதி இல்லாதபோதும், சபரிமலைக்கு பாதயாத்திரையாக செல்லும் போதும் இந்தக்கோயிலில் தான் பக்தர்கள் தங்குவர். தங்குவார்கள். ஐயப்ப பக்தர்கள், இங்குள்ள மூலவரை ஐயப்பனின் தந்தையாகக் கருதுகின்றனர். இதனால் ஏராளமான ஐயப்ப பக்தர்கள் இக்கோவிலுக்கு வருகின்றனர். ஒவ்வொரு ஆண்டும் தாணு 24-ஆம் நாளில் சபரிமலை செல்லும் பக்தர்கள் கடந்த காலத்தில் செய்தது போல் "ஐயப்பன் பட்டு" நடத்துகின்றனர்.

 கோயிலில் நடைபெறும்வெலகளி நிகழ்ச்சி
மகாதேவர் கோவிலில் திருவிழாக் காலத்தில் நடத்தப்படும் வெலகளி மிகவும் சிறப்பு பெற்றது. இதற்காக ஐந்து வயது முதல் இருபது வயது வரையிலான குழந்தைகள் வாள் மற்றும் கேடயம் ஏந்தியபடி போர்வீரர்கள் வேடமணிந்து மேள தாளத்திற்கு ஏற்ப நடனமாடுவர். இந்த நடனம் கண்கொள்ளாக்காட்சியாக இருக்கும். "மீனாரி" இக்கோயிலின் புகழ்பெற்ற காணிக்கையாகும். புஷ்பாஞ்சலியும் இங்கு செய்யப்படுகிறது. மற்றொரு முக்கிய வழிபாடு சதுர்ஷதம் ஆகும். இது திருவிதாங்கூர் தேவசம் போர்டுக்கு சொந்தமான சுயசார்புள்ள மிகச் சில கோயில்களில் ஒன்றாகும்.

மேலும் பார்க்கவும்
------------------

* கேரளாவின் கோவில்கள்
* சீரக்கடவு
* பொன்குன்னம்

வெளி இணைப்புகள்
---------------

*
**நி யூலன் (Ni Yulan)** (பிறப்பு:1960 மார்ச் 24) இவர் சீன மக்கள் குடியரசில் ஒரு குடிமை உரிமை வழக்கறிஞர் ஆவார். நி 1986ஆம் ஆண்டில் சட்டத்தை பயிற்சி செய்யத் தொடங்கினார்.  ஃபாலுன் காங் பயிற்சியாளர்கள் மற்றும் கட்டாய வெளியேற்றத்தால் பாதிக்கப்பட்டவர்கள் போன்ற ஓரங்கட்டப்பட்ட குழுக்களைப் பாதுகாப்பதன் மூலம் மனித உரிமை சட்டத் துறையில் தன்னை நிலைநிறுத்திக் கொண்டார்.

கைது
----

2008 ஆம் ஆண்டு பெய்ஜிங் ஒலிம்பிக்கிற்கு இடமளிப்பதற்காக பெய்ஜிங்கில் அவரது அக்கம் இடிக்கப்படவிருந்தபோது, 2001 ஆம் ஆண்டில் நி தனது மனித உரிமைப் பணிகளைத் தொடங்கினார். வீடுகளை காப்பாற்ற முயற்சிக்க அல்லது சமமான இழப்பீடு கோர அண்டை நாடுகளுடன் நி ஏற்பாடு செய்தார்.  2002 ஆம் ஆண்டில், அண்டை வீட்டை அழித்ததை படமாக்கும்போது நி கைது செய்யப்பட்டார். இவர் தடைசெய்யப்பட்டு ஒரு வருடம் சிறைத்தண்டனையும் விதிக்கப்பட்டார். சிறையில் 2002இல் சித்திரவதை செய்யப்பட்டதன் விளைவாக, நி நிரந்தரமாக முடக்கப்பட்டார். இப்போது இவர் சக்கர நாற்காலியைப் பயன்படுத்துகிறார்.  2008 பெய்ஜிங் ஒலிம்பிக்கிற்குப் பிறகு, இடம்பெயர்ந்த குடியிருப்பாளர்கள் சார்பாக வாதிட்டதற்காக நி மீண்டும் கைது செய்யப்பட்டு, இரண்டு ஆண்டுகள் சிறைத்தண்டனை விதிக்கப்பட்டார். விடுதலையானதும், இவர் ஒரு கூடாரத்தில் வசிக்க வேண்டியிருந்தது.

அடக்குமுறை
----------

2011 ஏப்ரல் 7 அன்று, நி மற்றும் அவரது கணவர் கருத்து வேறுபாடுகள் மீதான நாடு தழுவிய ஒடுக்குமுறையின் ஒரு பகுதியாக காவலரால் தடுத்து வைக்கப்பட்டனர். 2011 திசம்பர் 29 அன்று, சீன அதிகாரிகள் பெய்ஜிங்கில் மோசடி செய்ததற்காக யூலானை விசாரணைக்கு உட்படுத்தினர்.  2012 ஏப்ரலில், நி "சிக்கலை ஏற்படுத்தியது" மற்றும் "மோசடி" செய்ததற்காக இரண்டரை ஆண்டுகள் சிறைத்தண்டனை விதிக்கப்பட்டார். இவரது கணவர் டோங் ஜிகினுக்கு இதேபோல் "சிக்கலை ஏற்படுத்தியதற்காக" இரண்டு ஆண்டுகள் சிறைத்தண்டனை விதிக்கப்பட்டது.

விருதுகள்
---------

2011ஆம் ஆண்டில், நெதர்லாந்து அரசாங்கத்தால் ஆண்டுதோறும் வழங்கப்படும் மனித உரிமை பாதுகாவலர்களான துலிப் விருதினை , நி பெற்றார்.  

2016ஆம் ஆண்டில், இவர் சர்வதேச வீரதீரப் பெண் விருதைப் பெற்றார் .

குறிப்புகள்
-----------

1. 1 2 3  Eurasia Review, 'Dutch Government Names Chinese Human Rights Lawyer Ni Yulan as 2011 Tulip Rights Award Winner', 23 December 2011.
2. 1 2  Radio Netherlands Worldwide, Dutch FM "prefers cheese trade to human rights" பரணிடப்பட்டது 2012-02-09 at the வந்தவழி இயந்திரம், 31 January 2012.
3. ↑  Paul Mooney, "Darkness at Noon" பரணிடப்பட்டது 2012-04-10 at the வந்தவழி இயந்திரம் South China Morning Post, 30 January 2011.
4. 1 2  Human Rights Watch, China's Rights Defenders பரணிடப்பட்டது 2017-11-24 at the வந்தவழி இயந்திரம்.
5. ↑  "China warns not to interfere with detention of Ai Weiwei". Tagesschau. 7 April 2011. .
6. ↑  Peter Ford, "Why Chinese activist Ni Yulan lost nearly everything", Christian Science Monitor, 6 July 2010.
7. ↑  Associated Press, "Lawyer targeted in Chinese crackdown", *Japan Times*, 30 December 2011, p. 4.

வெளி இணைப்புகள்
---------------

* Urgent action CASE FILE for Ni Yulan (倪玉兰) by CHINESE URGENT ACTION WORKING GROUP
* "China Set to Punish Another Human Rights Activist article by Andrew Jacobs in *த நியூயார்க் டைம்ஸ்* January 2, 2012
* "Ni Yulan Appeals Conviction; U.S. and EU Call for Her Release" case update by Human Rights in China, April 17, 2012
* Ni Yulan Youtube playlist
**மருத்துவர் மந்தா ஜெகநாதம் (Manda Jagannath) (பிறப்பு;** 22 மே 1951) ஒரு இந்திய அரசியல்வாதியாவார், இவர், நாகர்கர்னூல் தொகுதியை பிரதிநிதித்துவப்படுத்தி இந்தியாவின் 11, 13, 14 மற்றும் 15வது மக்களவையில் உறுப்பினராக இருந்தார். இவர் பாரத் இராட்டிர சமிதி கட்சியை சேர்ந்தவர்.

ஆரம்ப கால வாழ்க்கை
------------------

மந்தா ஜெகநாதம் தெலங்காணா மாநிலம் மகபூப்நகர் மாவட்டத்தில் பிறந்தார். உசுமானியா பல்கலைக்கழகத்தில் மருத்துவத்தில் இளங்கலைப் பட்டம் பெற்றுள்ளார். எஸ் படித்தார்.

மருத்துவப் பட்டம் பெற்ற பிறகு மகபூப்நகர் மற்றும் ஐதராபாத்தில் மருத்துவராகப் பணியாற்றினார்.

### அரசியல் வாழ்க்கை

மக்களவையில் தெலுங்கு தேசம் கட்சியை பிரதிநிதித்துவப்படுத்தும் 5 உறுப்பினர்களில் ஒருவராகவும், அக்கட்சியின் ஆட்சி மன்றக் குழுவிலும் இருந்தார். நம்பிக்கையில்லா தீர்மானத்தின் போது கட்சிக்கு எதிராக வாக்களிக்க காங்கிரசு கட்சியிடமிருந்து தொகை வாங்கியதற்காக கட்சியிலிருந்து நீக்கப்பட்டார். கட்சி முடிவுக்கு எதிராக வாக்களித்ததற்காக சபாநாயகர் சோம்நாத் சட்டர்ஜியால் இவர் மக்களவையில் இருந்து வெளியேற்றப்பட்டு தகுதி நீக்கம் செய்யப்பட்டார். 

பின்னர் காங்கிரசில்ஸ் சேர்ந்தார். 2008 இல் புது தில்லியில் ஆந்திரப் பிரதேச அரசின் சிறப்புப் பிரதிநிதியாக நியமிக்கப்பட்டார்.

தெலுங்கானா போராட்டத்தின் உச்சக்கட்டத்தில் டிஆர்எஸ் கட்சியில் இணைந்தார்.

மேற்கோள்கள்
-----------

வெளி இணைப்புகள்
---------------




1. ↑  .
**பெடகம்செட்டி அப்பால நரசிம்மம்** (*Petakamsetti Appala Narasimham*) (1938 - 2009) ஓர் இந்திய நாடாளுமன்ற உறுப்பினர் ஆவார்.

வாழ்க்கை
--------

விசாகப்பட்டினம் மாவட்டம் அனகாபல்லி வட்டத்திலுள்ள நாகுலபள்ளி கிராமத்தில் 1938 ஆம் ஆண்டு ஜூன் மாதம் அப்பாலநரசிம்மம் பிறந்தார். 

இவர் சுயேச்சையாக சமிதி தலைவராக தேர்ந்தெடுக்கப்பட்டார். பின்னர் என். டி. ராமராவ் தொடங்கிய தெலுங்கு தேசம் கட்சியில் சேர்ந்தார். 1983 மற்றும் 1984 க்கு இடையில் ஆந்திர பிரதேச சட்டமன்ற உறுப்பினராக இருந்தார். பெண்டுர்த்தி தொகுதியில் இருந்து சுயேட்சை வேட்பாளராக தேர்ந்தெடுக்கப்பட்டார். 

இவர் 1984 இல் விசாகப்பட்டினம் நகர்ப்புற மேம்பாட்டு ஆணையத்தின் தலைவராக இருந்தார் 

1984 இல் தெலுங்கு தேசம் கட்சியின் வேட்பாளராக அனகாபல்லி மக்களவைத் தொகுதியிலிருந்து எட்டாவது மக்களவைக்கு தேர்ந்தெடுக்கப்பட்டார்.

  

2009 ஆம் ஆண்டு விசாகப்பட்டினத்தில் உள்ள வைர பூங்காவில் இவரது நினைவாக இவருக்கு வெண்கலச் சிலை நிறுவப்பட்டது

மேற்கோள்கள்
-----------



1. ↑  "Biodata of P. Appalanarasimham at Lok Sabha website.". .
2. ↑  Statistical Report of Andhra Pradesh Elections - 1983
3. ↑  Who is Who of Visakhapatnam Urban Development Authority at VUDA.org
4. ↑  Appalanarasimham’s statue unveiled, The Hindu, Visakhapatnam, 1 October 2009.
**பட்டம் சிறீராமமூர்த்தி** ( Bhattam Srirama Murthy) (12 மே 1926 - 6 ஜூலை 2015) ஆந்திரப் பிரதேச சட்டப் பேரவை மற்றும் இந்திய நாடாளுமன்ற உறுப்பினராக இருந்த ஒரு இந்திய அரசியல்வாதி ஆவார்.

1926 மே 12 அன்று விஜயநகரம் மாவட்டத்தில் உள்ள தர்மாவரம் கிராமத்தில் சன்னய்யாவின் மகனாகப் பிறந்தார். இவர் சத்தியவதி என்பவரை மணந்தார். இவர்களுக்கு 1 மகனும் 2 மகள்களும் இருந்தனர்.

இந்திய தேசிய காங்கிரசு கட்சியில் சுமார் 16 ஆண்டுகள் உறுப்பினராக இருந்தார். 1945-46 இல் விஜயநகரம் நகர மாணவர் காங்கிரசின் பொதுச் செயலாளராகவும், 1946-47 ஆம் ஆண்டு மகாராஜா கல்லூரி மாணவர் சங்கத்தின் தலைவராகவும் இருந்தார்.

இவர் 1955 இல் இந்திய சோசலிச கட்சி மற்றும் மாநில சோசலிசட் கட்சியின் இணைச் செயலாளராக இருந்தார். 1957 இல் அதே கட்சியின் பொதுச் செயலாளராக ஆனார்.

1962 ஆம் ஆண்டு விஜயநகரம் தொகுதியிலிருந்தும், 1972 மற்றும் 1978 ஆம் ஆண்டுகளில் பரவாடா தொகுதியிலிருந்தும் ஆந்திரப் பிரதேச சட்டப் பேரவைக்கு தேர்ந்தெடுக்கப்பட்டார். ஆந்திரப் பிரதேச அரசில் அமைச்சராக இருந்தார். 1972 இல் கல்வி மற்றும் கலாச்சார விவகாரங்கள், 1974-78 க்கு இடையில் சமூக நலன் மற்றும் 1981 இல் கலாச்சார விவகாரங்கள் ஆகிய துறைகளை வகித்தார்.

பின்னர் தெலுங்கு தேசம் கட்சியில் சேர்ந்து 1984 இல் விசாகப்பட்டினம் மக்களவைத் தொகுயில் வெற்றி பெற்று 8வது மக்களவைக்கு உறுப்பினராக தேர்ந்தெடுக்கப்பட்டார்.

ஹங்கேரியில் நடைபெற்ற உலக அமைதி அவையின் மாநாட்டில் கலந்து கொண்டுள்ளார்.

இவர் 1947-48 "ஜெய பாரத்" இதழின் துணை ஆசிரியராகவும், 1969 இல் "பிரஜாரதம்" , "ஆந்திர ஜனதா" ஆகிய தெலுங்கு நாளிதழ்களின் ஆசிரியராகவும் இருந்தார்.

தெலுங்கு மொழியில் நான்கு புத்தகங்களை எழுதியுள்ளார். 6 தசாப்தங்களாக நீடித்த அரசியல் வாழ்க்கையை உள்ளடக்கிய தனது வாழ்க்கை வரலாற்றை "சுவேச்ச பாரதம்" என்ற தலைப்பில் எழுதி 2009 இல் வெளியிட்டார் 

நீண்ட நாள் உடல்நலக்குறைவு காரணமாக விசாகப்பட்டினத்தில் உள்ள தனியார் மருத்துவமனையில் 6 ஜூலை 2015 அன்று இறந்தார்.

மேற்கோள்கள்
-----------

வெளி இணைப்புகள்
---------------


1. ↑  Book review of Swechcha Bharatam at AVKF.org
2. ↑  "Freedom Fighter Bhattam Srirama Murthy Passes Away- The New Indian Express". .
**அரீசு சந்திர பாக்சிபத்ரா** (Harish Chandra Buxipatra) இந்தியாவைச் சேர்ந்த ஓர் அரசியல்வாதியாவார். 1933 ஆம் ஆண்டு நவம்பர் மாதம் 17 ஆம் தேதியன்று இவர் பிறந்தார். ஒரிசா மாநிலத்தைச் சேர்ந்த இவர் 1974 ஆம் ஆண்டு நடைபெற்ற தேர்தலில் போட்டியிட்டு ஒடிசா சட்டமன்றத்தில் உறுப்பினராக இருந்தார். 1990 ஆம் ஆண்டில் ஒடிசாவின் பத்தாவது சட்டமன்றத்தில் 1990 ஆம் ஆண்டு மார்ச்சு மாதம் 3 ஆம் தேதி முதல் 1995 ஆம் ஆண்டு மார்ச்சு மாதம் 15 ஆம் தேதிவரை கோராபுட்டு தொகுதியின் ஒரிசா சட்டமன்ற உறுப்பினராக இருந்தார். பின்னர் அமைச்சராகவும் பதவி வகித்தார். ஒரு செயற்பாட்டாளரகவும் எழுத்தாளராகவும் அரீசு சந்திர பாக்சிபத்ரா அறியப்படுகிறார். செயப்பிரகாசு நாரயண் இயக்கத்தில் தீவிரமாக பங்கேற்றார்.   புக்சிபத்ரா 1959 ஆம் ஆண்டில் மாணவர் வாழ்க்கையில் இருந்த கலத்தில் பொதுவுடமைக் கட்சியில் சேர்ந்தார். ஒரு தொழிற்சங்கவாதியாகவும் அனைத்திந்திய மாணவர் கூட்டமைப்பின் மாநிலத் தலைவராகவும் இருந்தார். பின்னர் 1973 ஆம் ஆண்டில் இவர் உத்கல் காங்கிரசில் சேர்ந்தார்.

மேற்கோள்கள்
-----------

1. ↑  Pioneer, The. "Jeypore set to witness triangular fight" (in en).. பார்த்த நாள்: 28 November 2018.
2. ↑  "A Tribute to late Harishchandra Baxipatra -".. பார்த்த நாள்: 28 November 2018.
3. ↑  "Poverty all set to get aggravated".. பார்த்த நாள்: 1 July 2020.
**பதூரி நாகபூசணம்** (*Pathuri Nagabhushanam*) (பிறப்பு 1 ஜூலை 1963) ஓர் இந்திய அரசியல்வாதியும், சமூக சேவரும் ஆவார். குண்டூர் மாவட்ட ஜில்லா பரிசத்தின் முன்னாள் தலைவராகவும் இருந்தார்.

ஆரம்ப வாழ்க்கை மற்றும் கல்வி
----------------------------

பதூரி நாகபூசணம் பதூரி சுதா ராணி என்பவரை மணந்தார். 

இவர், தெலுங்கு தேசம் கட்சியில் இணைந்து தனது அரசியல் வாழ்க்கையைத் தொடங்கினார். 4 அக்டோபர் 2019 அன்று பாரதிய ஜனதா கட்சியில் சேர்ந்தார்.  தற்போது ஆந்திர மாநில பாரதிய ஜனதா கட்சியின் செயலாளராக பணியாற்றி வருகிறார்.

தொழில்
------

20 வருடங்களாக சமூகப் பணிகளை செய்து வருகிறார்.    இவர் தனது தொகுதியில் பல சுகாதார முகாம்களை அமைத்து மாணவர்களுக்கு இலவச மருத்துவ பரிசோதனை மற்றும் சிகிச்சை உதவித்தொகை உள்ளிட்டவற்றை வழங்கியுள்ளார்.

மேற்கோள்கள்
-----------



1. ↑
2. ↑ . 2022-11-15.
3. ↑  "Andhra Pradesh CRDA slaps demolition notices on 10 more 'illegal structure' owners". .
4. ↑  "Big jolt to TDP, top Andhra and Telangana leaders join BJP" (in en). 2019-10-04. .
5. ↑  "Revolt brewing in Andhra BJP against Veerraju?" (in en). 2022-03-28. .
6. ↑
7. ↑ . 2021-05-21.
8. ↑ . 2020-09-14.
9. ↑ . 2022-11-13.
10. ↑ . 2019-03-22.
**மதுகுமில்லி வீர வெங்கட சத்தியநாராயண மூர்த்தி (Mathukumilli Veera Venkata Satyanarayana Murthi)** (3 ஜூலை 1938 - 2 அக்டோபர் 2018) ஓர் இந்திய அரசியல்வாதியும், தொழிலதிபரும், ஆசிரியரும் ஆவார். காந்தி தொழில்நுட்பம் மற்றும் மேலாண்மை நிறுவனத்தை நிறுவியவர்.

ஆரம்பகால வாழ்க்கை மற்றும் இறப்பு
--------------------------------

மூர்த்தி 1938 ஆம் ஆண்டு ஜூலை 3 ஆம் தேதி ஐனவில்லி என்ற கிராமத்தில் பிறந்தார். ஆந்திரப் பல்கலைக்கழகத்தில் பொருளாதாரத்தில் முனைவர் பட்டம் பெற்றார். அக்டோபர் 1, 2018 அன்று, அலாஸ்காவின் கான்ட்வெல் அருகே ஜார்ஜ் பார்க்ஸ் நெடுஞ்சாலையில் பயணித்தபோது வாகன மோதலில் இறந்தார்.  7 அக்டோபர் 2018 அன்று விசாகப்பட்டினத்திற்கு அருகில் அரசு மரியாதையுடன் இவரது இறுதிச் சடங்கு நடைபெற்றது.

தொழில்
------

இவர் ஒரு குளிர்பான நிறுவனத்தைக் கொண்டிருந்தார். காந்தி தொழில்நுட்பம் மற்றும் மேலாண்மை நிறுவனத்தை 1980 இல் நிறுவினார். 1983 இல், தெலுங்கு தேசம் கட்சியில் சேர்ந்தார். மேலும் 1987 முதல் 1989 வரை விசாகப்பட்டினம் நகர்ப்புற மேம்பாட்டு ஆணையத்திற்கு தலைமை தாங்கினார். பின்னர் மக்களவைத் தேர்தலில் போட்டியிட பதவியை விட்டு வெளியேறினார், ஆனால் தேர்தலில் தோல்வியடைந்தார். இவர் 1991 இல் விசாகப்பட்டினம் தொகுதியிலிருந்து இந்திய நாடாளுமன்றத்திற்குத் தேர்தெடுக்கபட்டார். 1996 இல் தனது பதவிக்காலம் முடிந்ததும் பதவி விலகினார். 1999 இல் மக்களவைக்கு மீண்டும் போட்டியிட்டு வெற்றி பெற்று 2004 வரை பணியாற்றினார். 2014 இல், மூர்த்தி ஆந்திரப் பிரதேச சட்ட மேலவைக்கு தேர்ந்தெடுக்கப்பட்டார்.   

இவர் சந்திரபாபு நாயுடு மற்றும் அவரது குடும்ப உறுப்பினர்களுக்கு நெருக்கமானவர் என கருதப்பட்டது. இவரது பேரன் சிறீபரத் மதுகுமில்லி, பாலகிருஷ்ணாவின் இளைய மகள் நந்தமுரி தேஜஸ்வினியை மணந்தார்.

மேற்கோள்கள்
-----------

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |



1. ↑  Hollander, Zaz (3 October 2018). "Former member of India parliament among dead in Parks Highway crash". *Anchorage Daily News*. . Hollander, Zaz (3 October 2018). "Former member of India parliament among dead in Parks Highway crash". *Anchorage Daily News*. Retrieved 6 October 2018.
2. ↑  "GITAM founder MVVS Murthi to be cremated with state honours tomorrow". *The New Indian Express*. 6 October 2018. .
3. ↑  "Andhra Pradesh MLC M V V S Murthy dies in car accident in US". *Indian Express*. Press Trust of India. 3 October 2018. .
4. ↑  "GITAM institutions founder MVVS Murthy among four dead in car crash in USA". *Times of India*. 3 October 2018. .
5. ↑  "Vizag mourns the sudden demise of educationist MVVS Murthi". *Times of India*. 4 October 2018. .
6. ↑  "GITAM founder and ex-MP MVVS Murthi killed in US road accident". 2 October 2018. .
**தாஸ்யம் பிரனய் பாஸ்கர்** (*Dasyam Pranay Bhasker*) (பிறப்பு 6 ஜூலை 1956) ஓர் இந்திய அரசியல்வாதியாவார். இவர் ஆந்திரப் பிரதேச சட்டப் பேரவை உறுப்பினராகவும் அமைச்சராகவும் இருந்தார். கனம்கொண்டா சட்டமன்றத் தொகுதியில் தெலுங்கு தேசம் கட்சியை பிரதிநிதித்துவப்படுத்துகிறார்.

ஆரம்ப கால வாழ்க்கை
------------------

தாஸ்யம் பிரனாய் பாஸ்கர் 1956 ஆம் ஆண்டு ஜூலை 6 ஆம் தேதி வாரங்கல் மாவட்டத்தில் உள்ள பார்க்கலில் பிறந்தார்.

அரசியல் வாழ்க்கை
----------------

1989 ஆம் ஆண்டு ஆந்திர சட்டமன்றத் தேர்தலில் கனம்கொண்டா சட்டமன்றத்தில் தெலுங்கு தேசம் கட்சி சார்பில் போட்டியிட்டு இந்திய தேசிய காங்கிரசு கட்சியின் பி. வி. ரங்கா ராவிடம் தோல்வியடைந்தார். ஆனால் 1994 சட்டமன்றத் தேர்தலில் அதே தொகுதியில் மீண்டும் போட்டியிட்டு பி.வி. ரங்கா ராவை தோற்கடித்தார்.  மேலும் என். டி. ராமராவ் அமைச்சரவையில் விளையாட்டு, இளைஞர் சேவைகள், இளைஞர் நலன், என்சிசி சுயவேலைவாய்ப்பு துறை அமைச்சராக பணியாற்றினார்.

தெலுங்கானா இயக்கம்
------------------

தாஸ்யம் பிரனாய் பாஸ்கர் அப்போதைய தனி தெலுங்கானா இயக்கத்தின் ஒரு பகுதியாகவும் இருந்தார். சார்பு சபாநாயகர் கே. ஜனா ரெட்டி சபாநாயகராக சாரி ஒருமனதாக தேர்ந்தெடுக்கப்பட்டதை அறிவித்ததையடுத்து, அனைத்து அரசியல் கட்சிகளின் தலைவர்களும் இவரை தலைவராக்கினர்.  இந்த நிகழ்வில் முதலில் பேசிய சந்திரசேகர் ராவ், 90களின் பிற்பகுதியில், மறைந்த தாஸ்யம் பிரனய் பாஸ்கரின் தெலுங்கானா பற்றிய வெறும் குறிப்பு பதிவுகளில் இருந்து நீக்கப்பட்டதையும், அந்த உறுப்பினரை அப்போதைய சபாநாயகர் சீண்டியதையும் சபையில் நினைவுபடுத்தினார்.

மேற்கோள்கள்
-----------


1. ↑  "List of MLAs".Election Commission of India
2. ↑  "Warangal West MLA". Andhra Pradesh MLA's portal.
3. ↑ . Partywise Comparison for Hanamkonda Constituency of Andhra Pradesh.
4. ↑  Pranay Bhasker an inspiration to Telangana movement The Hans India
5. ↑ . Deccan Chronicle. 11 June 2014
**உயூ ஆறு** அல்லது உரூ ஆறு மியான்மர் நாட்டின் வடக்குப் பகுதியில் பாயும் ஆறாகும். இது நாட்டின் முதன்மை ஆறான ஐராவதியின் முக்கியக் கிளை நதியான சிந்துவின் ஆற்றின் ஒரு கிளை ஆறாகும். காசின் மாநிலத்தில் அமைந்துள்ள கூகாங் பள்ளத்தாக்கில் இது உற்பத்தியாகி தென்மேற்காக ஓடி வளமான பாசனப் பள்ளத்தாக்கின் வழியாக பாய்ந்தோடி சாகைங் பிரதேசத்தில் உள்ள சிறு நகரமான கோமலினில் இடது புறமாக சிந்துவின் ஆற்றில் கலக்கிறது.

பொருளாதாரம்
-----------

இந்த ஆற்றின் கரையோரம் அமைந்துள்ள பாக்கந்த் நகரத்தில் சாடைட்டு என்ற உருமாறிய தீப்பாறை படிகங்கள் வெட்டி எடுக்கப்படுகின்றன. இந்தப் படிகக்கல் வெட்டி எடுக்க தோண்டப்படும் சுரங்கங்களிலிருந்து வெளியேரும் கல் மற்றும் மணலால் பருவகாலங்களில் இந்த ஆற்றில் வெள்ளப்பெருக்கு ஏற்ப்பட்டு சாலைகள் சேதமடைகின்றன.

மேற்கோள்கள்
-----------

1. ↑  "Chindwin River". Encyclopædia Britannica online. .
2. ↑   *Merriam-Webster's Geographical Dictionary*. Merriam-Webster 1997. 1997. பன்னாட்டுத் தரப்புத்தக எண்:978-0-87779-546-9.. பார்த்த நாள்: 2008-12-28.
3. ↑  name=aditnow>"Hpakan Other Rock Mine(Myanmar)". .
4. ↑  Richard W. Hughes; Fred Ward. "Heaven and Hell: The Quest for Jade in Upper Burma". Ruby-Sapphire.com. .
5. ↑  AyeLae. "Areas of Kachin State Hit by Flooding". August 8, 2007. .
**தைக்காடு தர்ம சாஸ்தா கோயில்,** இந்தியாவில் கேரள மாநிலத்தில் திருவனந்தபுரம் நகரில் தைக்காடு என்னுமிடத்தில் அரசு மாதிரிப்பள்ளிக்கும் அரசு கலைக்கல்லூரிக்கும் அருகில் அமைந்துள்ளது. இந்தப் பழமையான இந்து கோயிலின் மூலவர் தர்ம சாஸ்தா (ஐயப்ப சுவாமி) ஆவார். இக்கோயில் திருவனந்தபுரம் சர்வதேச விமான நிலையத்திற்கு 8 கி.மீ, சென்ட்ரல் ரயில் நிலையம் மற்றும் பேருந்து நிலையத்திலிருந்து 1.5 கி.மீ. தொலைவில் உள்ளது. நாயர் சர்வீஸ் சொசைட்டியால் இக்கோயில் நிர்வகிக்கப்படுகிறது.

மூலவர்
------

இக்கோயிலின் மூலவர் ஐயப்ப சுவாமி எனப்படுகின்ற தர்ம சாஸ்தா ஆவார். தர்ம சாஸ்தா தென்னிந்தியாவில் மிகவும் மதிக்கப்படும் தெய்வமாக இருப்பினும் ஒப்பீட்டளவில் இந்தக் கோயில்கள் மிகக்குறைந்த எண்ணிக்கையிலேயே உள்ளன. மிகவும் புகழ்பெற்ற சபரிமலை ஐயப்ப சுவாமி கோயிலுக்கு இந்தியாவிலிருந்தும் வெளிநாட்டிலிருந்தும அதிக எண்ணிக்கையிலான பக்தர்கள் வருகின்றனர். தைக்காடு தர்ம சாஸ்தா கோயிலுக்கு தினமும் ஏராளமான பக்தர்கள் வந்து செல்கின்றனர்.

துணைத்தெய்வங்கள்
----------------

இக்கோயிலில் கணபதி, விஷ்ணு, சிவன், துர்க்காதேவி, அனுமன் சுவாமி, சுப்ரமணிய சுவாமி, நாகர், நவக்கிரகம் போன்ற துணைத்தெய்வங்கள் உள்ளன...

முக்கிய திருவிழாக்கள்
---------------------

மண்டல மகரவிளக்கு இக்கோயிலின் முக்கிய திருவிழாவாகும். சிவராத்திரி, நவராத்திரி, தைப்பூசம், அஷ்டமி ரோகிணி, அனுமன் ஜெயந்தி போன்ற விழாக்களும் இங்கு கொண்டாடப்படுகின்றன.

காணிக்கை
--------

இக்கோயில் காணிக்கை மற்றும் வழிபாட்டில் கணபதி ஹோமம், அர்ச்சனை, முழுக்காப்பு.புஷ்பாஞ்சலி, அரவணை பாயசம், பஞ்சாமிர்தம், பால்பாயாசம் ஆகியவை அடங்கும். இந்த கோவிலின் நீரஜனம் ஒரு முக்கிய பிரசாதமாகும். அனைத்து சனிக்கிழமைகளிலும் இதனைப் பெற அதிகமான பக்தர்கள் வருகின்றனர். ஏராளமான பக்தர்கள் இங்கு 'நவக்கிரக பூஜை' செய்கின்றனர்.

மேலும் பார்க்கவும்
------------------

* சாஸ்தாமங்கலம் மகாதேவர் கோவில்

குறிப்புகள்
-----------
**சையத் அக்பருதீன்** 1985 ஆம் ஆண்டு இந்திய வெளியுறவு சேவையிலிருந்து ஓய்வுப் பெற்ற இந்திய இராஜதந்திரி ஆவார். நியூயார்க்கில் உள்ள ஐக்கிய நாடுகள் சபையில் இந்தியாவின் நிரந்தர பிரதிநிதியாக 2016 ஜனவரி முதல் 2020 ஏப்ரல் வரை பணியாற்றினார். இதற்கு முன்னர் 2011 ஆம் ஆண்டு முதல் 2015 ஆம் ஆண்டு வரை இந்திய வெளியுறவு அமைச்சகத்தின் அதிகாரப்பூர்வ செய்தித் தொடர்பாளராகவும், 2006 ஆம் ஆண்டு முதல் 2011 ஆம் ஆண்டு வரை பன்னாட்டு அணுசக்தி முகமையகத்தில் இந்திய பிரதிநிதியாகவும் பணியாற்றியுள்ளார்.

தொழில்
------

அக்பருதீன் 1985 ஆம் ஆண்டு தேர்வான இந்திய வெளியுறவு சேவை அதிகாரி.  இவர் 34 ஆண்டுகளுக்கும் மேலாக இந்தியாவிலும் வெளிநாட்டிலும் வெவ்வேறு பொறுப்புகளில் பணியாற்றியுள்ளார். இவர் கெய்ரோவில் தனது முதல் வேலையைத் தொடங்கினார். அங்கு தான் இவர் அரபு மொழியையும் கற்றுக்கொண்டார். சவுதி அரேபியாவிலும் இரண்டு முறை பணியாற்றினார். 1988 ஆம் ஆண்டு முதல் 1992 ஆம் ஆண்டு வரை ரியாத்தில் மற்றும் 2000 ஆம் ஆண்டு முதல் 2004 ஆம் ஆண்டு வரை ஜித்தாவில் இந்தியாவின் துணைத் தூதராக பணியாற்றினார். மேலும் இவர் இந்தியாவில் மேற்கு ஆசியா நாடுகளின் பிரச்சினைகள் குறித்த தகவலை அறிந்த ஒரு நிபுணராகக் கருதப்படுகிறார். வியன்னாவில் உள்ள பன்னாட்டு அணுசக்தி முகமையத்தில், இவர் நான்கு ஆண்டுகள் பிரதிநிதியாக இருந்தார். பிறகு 2011 ஆம் ஆண்டு இந்தியா திரும்பினார். 2004 முதல் 2005 வரை இந்திய அமைச்சின் வெளியுறவு செயலாளர் அலுவலகத்தில் இயக்குநராக இருந்தார்.

தனிப்பட்ட வாழ்க்கை
------------------

சையத் அக்பருதீன் 1960 ஆம் ஆண்டு ஏப்ரல் 27 ஆம் தேதி கேரளாவில் பிறந்தார். இவரது தந்தை உஸ்மானியா பல்கலைக்கழகத்தின் பத்திரிக்கை மற்றும் தகவல் தொடர்புத் துறையின் தலைவராக இருந்த பேராசிரியர் சையத் பசிருதீன் ஆவார். இவர் பல ஆண்டுகளாக இத்துறையின் தலைவராகவும், கத்தார் நாட்டின் இந்திய தூதராகவும், டாக்டர் பி.ஆர்.அம்ப்தேகர் திறந்தவெளி பல்கலைகழகத்தின் துணைவேந்தராகவும் பணியாற்றினார். மேலும் புனேவில் உள்ள இந்திய திரைப்பட மற்றும் தொலைக்காட்சி நிறுவனத்தின் ஆராய்ச்சி பிரிவின் இயக்குனர் ஆவார். இவரது தாயார் பேராசிரியர். (டாக்டர்) ஜெபா பசிருதீன், பிரசாந்தி நிலயம் வளாகத்தில் உள்ள ஸ்ரீ சத்திய சாயி பல்கலைக்கழகத்தில் ஆங்கிலத் துறையில் பேராசிரியராக இருந்தார். சத்தியய சாயி பாபா குறித்து 2 புத்தகங்களையும் எழுதியுள்ளார். 

சையத் அக்பருதீன் ஹைதராபாத் பொதுப் பள்ளியில் படித்தார்.  அரசியல் மற்றும் சர்வதேச உறவுகளில் முதுகலை பட்டம் பெற்றவர்.

மேலும் காண்க
------------

* நட்வர் சிங்

குறிப்புகள்
-----------

1. ↑  "India's New UN Envoy Meets His Pakistani Counterpart". Press Trust Of India. NDTV Convergence Limited.. பார்த்த நாள்: 14 January 2016.
2. ↑  "Syed Akbaruddin made India's permanent representative to the UN in major MEA rejig".. பார்த்த நாள்: 25 September 2015.
3. ↑  "Hyderabadis lead India’s charge on Article 370 at UN | Hyderabad News - Times of India". .
4. ↑  "West Asia expert Syed Akbaruddin to be MEA's spokesperson". .
5. ↑
6. ↑
7. ↑  "Welcome to Permanent Mission of India to the UN, New York". .
8. ↑  "MEA | India and the United Nations". .
**சங்காட்டு பகவதி கோயில்,** இந்தியாவின் கேரளாவில் கல்லம்பலத்தில் உள்ள ஒரு இந்து மதக் கோயிலாகும். இக்கோயிலின் மூலவர் கண்ணகி ( பார்வதி ) ஆவார்.

இக்கோயிலில் கும்பம் (பிப்ரவரி-மார்ச்) மாதத்தில் வரும் பரணிஒரு சிறப்பு நாளாகக் கருதப்பட்டு, பிரமாண்டமான முறையில் கொண்டாடப்படுகிறது. சங்கத்து தேசத்தின் வரலாற்றால் ஈர்க்கப்பட்டு 'முகிலன்' என்ற நூலை. இந்த இடத்தைப் பூர்வீகமாகக் கொண்ட தீபு எழுதியுள்ளார்.

வரலாறு
------

கண்ணகியை மணந்த கோவலன். புகாரில் வைசிய சமூகத்தைச் சேர்ந்த பணக்கார வணிகரின் மகன் ஆவார். கோவலன் ஒருநடனப் பெண்மணியான மாதவியைச் சந்தித்து உறவுகொண்டு, தன் செல்வம் முழுவதையும் அவளுக்காகச் செலவிட்டான். கடைசியில் பணல்லாமல் போன கோவலன் தன் தவறை உணர்ந்து, மனைவி கண்ணகியிடம் திரும்பிச் சென்றான். கண்ணகியின் தன் விலையுயர்ந்த சிலம்புகளை விற்று, மதுரையில் வாணிபம் செய்து, தன் செல்வத்தைத் திரும்பப் பெற நினைத்தான் கோவலன்.

மதுரையை பாண்டிய மன்னன் முதலாம் நெடுஞ்செழியன் ஆண்டு வந்தான். கோவலன் அந்தச் சிலம்பைகொலுசை விற்க முயன்றபோது, அது அரசியின் திருடப்பட்ட சிலம்பு எனத் தவறாகக் கருதப்பட்டது. கோவலன் திருடியதாகக் குற்றம் சாட்டப்பட்டு, விசாரணை எதுவுமின்றி தலை துண்டிக்கப்பட்டான். இதுபற்றி கண்ணகிக்கு தெரிவிக்கப்பட்டதும், அவள் கோபமடைந்து, தன் கணவன் குற்றமற்றவன் என்பதை அரசனிடம் நிரூபிப்பதற்காகப் புறப்பட்டாள்.

கண்ணகி மன்னனின் அரசவைக்கு வந்து, கோவலனிடம் இருந்து கைப்பற்றப்பட்ட சிலம்பை உடைத்தாள். அதில் மாணிக்கங்கள் இருப்பதைக் காட்டினாள். ராணியின் சிலம்பில் முத்துக்கள் இருந்தன. தவறை உணர்ந்த மன்னன், நீதி தவறியதால் அவமானத்தில் தற்கொலை செய்துகொண்டான். மதுரை மாநகரம் முழுவதும் தீப்பற்றி எரியும்படி கண்ணகி சாபமிட்டாள். பாண்டியர்களின் தலைநகர் எரிந்து, பெரும் இழப்பு ஏற்பட்டது. சிவபெருமானின் வேண்டுகோளின்படி, அவள் அமைதியாகி, பின்னர், முக்தி அடைந்தாள்.

திருவிழாக்கள்
-------------

1. இங்கு மலையாள மாதkன மேடத்தில் (ஏப்ரல்-மே) உத்திரம் நட்சத்திரத்தில் கோவிலை சுற்றி ஆண்டுதோறும் ஆயிரக்கணக்கான பெண்கள் கூடி பொங்கல் படைக்கும் பொங்கலா திருவிழா, ஒவ்வொரு ஆண்டும் திருவோண தினத்தன்று கோயில் வளாகத்தில் ஓணவிழா உள்ளிட்ட விழாக்கள் கொண்டாடப்படுகின்றன.
2.

பேருந்து வசதி
-------------

திருவனந்தபுரம் மற்றும் கொல்லத்தில் இருந்து கோயிலை எளிதில் அடைய அடிக்கடி பேருந்து வசதிகள் உள்ளன.
2007 இல் 1982 ஆம் ஆண்டில்பிரின்ஸ்டன் பல்கலைக்கழகத்தில்பயின்றவர்கள் தங்களது 25வது ஆண்டின் மருகூடலின் போது
ஒன்று அல்லது அதற்கு மேற்பட்ட வகுப்பு உறுப்பினர்களால் அவர்களின் முன்னாள் உயர்நிலைப் பள்ளி அல்லது கல்லூரியில் அல்லது அதற்கு அருகில் சந்திப்பதற்காக நடத்தப்படும் கூட்டமே **வகுப்பினர் மறுகூடல்** ஆகும். இது அவர்களின் பட்டப்படிப்பின் ஆண்டு நிறைவினை ஒட்டி திட்டமிடப்பட்டுள்ளது, எ.கா. ஒவ்வொரு 5 அல்லது 10 வருடங்களுக்கும். அவர்களின் ஆசிரியர்கள் மற்றும் நிர்வாகிகளும் அழைக்கப்படலாம். கலந்துகொள்பவர்கள் வழக்கமாக தங்கள் மாணவர் நாட்களை நினைவு கூர்வார்கள் மற்றும் அவர்கள் கடைசியாக சந்தித்ததிலிருந்து என்ன நடந்தது என்பதைப் பற்றி கூறுவார்கள்.

சில கூடல்களின் போது தாங்கள் பயின்ற கல்வி நிறுவனங்களுக்கு நினைவுப் பரிசு வழங்கலாம்.

திரைப்படம், தொலைக்காட்சி மற்றும் இலக்கியம் ஆகியவற்றில் வகுப்பினர் மறுகூடல்
--------------------------------------------------------------------------

திரைப்படம், தொலைக்காட்சி மற்றும் இலக்கியம் ஆகியவற்றில், வகுப்பு மறுகூடல்கள் என்பது தனித்தனி கதாபாத்திரங்களுக்குள் வெட்கம், வெறுப்பு மற்றும் குற்ற உணர்வு போன்ற உணர்ச்சிகளின் வெடிப்பைக் காட்டுவதற்குப் பயன்படுத்தப்படுகிறது.
**முக்கோலக்கல் பகவதி** **கோயில்** ,இந்தியாவில், கேரளாவில் உள்ள புகழ்பெற்ற அம்மன் கோவில்களில் ஒன்றான இந்து தாய் தெய்வமான பகவதிக்கான புகழ்பெற்ற கோயிலாகும்.கேரளாவில் உள்ள புகழ்பெற்ற தாய்த்தெய்வக் கோயில்களான இக்கோயில் திருவனந்தபுரத்தில் உள்ள ஸ்ரீ பத்மநாப சுவாமி கோவிலுக்கு தென்கிழக்கே ஸ்ரீ வராஹம் என்னுமிடத்தில் பிரசித்தி பெற்ற ஸ்ரீவராஹம் லட்சுமி வராஹ கோயிலுக்கு தெற்கே இக்கோயில் அமைந்துள்ளது. கோயிலின் வருடாந்திர சமய திருவிழாவான 'ஊருட்டு மஹோத்ஸவம்' ஒவ்வொரு ஆண்டும் மார்ச் - ஏப்ரல் மாதங்களில் நடத்தப்படுகிறது.

புராணம்
-------

ஒரு சில குழந்தைகள் விளையாடிக் கொண்டிருந்த போது, ஒரு குழந்தை வண்டல் பாறையில் மோதி கீழே விழுந்ததாகவும், சிறிது நேரத்தில் அந்தப் பாறையில் இருந்து ரத்தம் வர ஆரம்பித்ததாகவும் புராணங்கள் கூறுகின்றன. கல்லில் தெய்வீகம் இருப்பதை உணர்ந்த மக்கள் பாறையை வணங்கத் தொடங்கினர், இது இறுதியில் தெற்கு கேரளாவில் உள்ள ஒரு பிரபலமான கோவிலாக மாறியது.

துணைத்தெய்வங்கள்
----------------

இங்குள்ள மூலவர் பஞ்சலோக சிலை சுயம்புவாக உருவானதாகக் கூறப்படுகிறது. இங்கு கணேஷ், நாகராஜா, பிரம்மராக்ஷஸ்ஸு, மாடன் தம்புரான், யக்ஷி அம்மா. நவக்கிரகம் போன்ற பிற துணைத்தெய்வங்கள் உள்ளன.

1. 
2. 
3. 
4. 
5. 
6.

முக்கியமான விழாக்கள்
--------------------

நவராத்திரி அகோஷம், விருச்சிக மண்டல மஹோத்ஸவம். கோவிலின் ஆண்டு திருவிழா, விஷு பண்டிகை, ஆடி சொவ்வா திருவிழா போன்றவை இங்கு நடைபெறுகின்ற முக்கியமான திருவிழாக்கள்ஆகும்.

கோயில் அமைவிடம்
---------------

இக்கோயில், திருவனந்தபுரம் விமான நிலையத்திலிருந்து 5 கி.மீ. தொலைவிலும், திருவனந்தபுரம் சென்ட்ரல் ரயில் நிலையத்திலிருந்து 3 கி.மீ. தொலைவிலும், திருவனந்தபுரம் KSRTC மத்திய பேருந்து நிலையத்திலிருந்து 3 கி.மீ. தொலைவிலும், திருவனந்தபுரம் நகர பேருந்து நிலையத்திலிருந்து 2 கி.மீ. தொலைவிலும் உள்ளது.

மேலும் பார்க்கவும்
------------------

* கேரளாவின் கோவில்கள்

மேற்கோள்கள்
-----------

1. ↑  "Mukkolakkal Bhagawathi Temple".. பார்த்த நாள்: 1 June 2015.
**பொங்குலேட்டி சுதாகர் ரெட்டி (Ponguleti Sudhakar Reddy)** பாரதிய ஜனதா கட்சியைச் சேர்ந்த இந்திய அரசியல்வாதி ஆவார்.  இவர் ஆந்திரப் பிரதேசத்தில் சட்டப் பேரவைக் குழு உறுப்பினராகவும், முன்பு அகில இந்திய காங்கிரசு கட்சியின் செயலாளராகவும் இருந்தார்.

ஆரம்ப கால வாழ்க்கை
------------------

சுதாகர் ரெட்டி தெலுங்கானாவில் உள்ள கம்மம் கல்லூர் மண்டலத்தில் உள்ள நாராயணபுரத்தில் இலட்சுமரெட்டி மற்றும் நாகம்மா ஆகியோருக்கு இரண்டாவது மகனாகப் பிறந்தார்.

,இளைஞர் காங்கிரசு கட்சியின் இளைஞர் பிரிவின் தலைவராக பொங்குலேட்டி சுதாகர் ரெட்டி இருந்தார்.  ஆந்திர சுற்றுலா வளர்ச்சிக் கழகத்தின் தலைவராகவும் பணியாற்றினார். இந்தியன் வங்கியின் பகுதி நேர அதிகாரப்பூர்வமற்ற இயக்குநராக இருந்தார். உலக அமைதிக்கான அனைத்து மத மற்றும் சர்வதேச கூட்டமைப்பால் "உலக அமைதிக்கான தூதுவராக" நியமிக்கப்பட்டுள்ளார். உசுமானியா பல்கலைக்கழகத்தில் வணிகவியலில் இளங்கலைப் பட்டமும், மொழியியலில் முதுகலைப் பட்டமும் பெற்றவர்.  2019இல் காங்கிரசு கட்சியிலிருந்து ராஜினாமா செய்து 2019 இல் பாரதிய ஜனதா கட்சியில் சேர்ந்தார்.

மேற்கோள்கள்
-----------

1. ↑  "Archive News". *The Hindu*. 2011-01-25.. பார்த்த நாள்: 2016-12-01.
2. ↑  "Congress decries T political JAC deadline - Times of India". *articles.timesofindia.indiatimes.com*.. பார்த்த நாள்: 17 January 2022.
3. ↑  "Rosaiah Condemns Jagan's Channel Attacking Sonia". *Outlook India*. .
4. ↑  "Archive News". *The Hindu*. 2009-09-30.. பார்த்த நாள்: 2016-12-01.
5. ↑  "Stocks - Bloomberg".. பார்த்த நாள்: 2016-12-01. 
[*தொடர்பிழந்த இணைப்பு*]
6. ↑  "Ponguleti Sudhakar Reddy quits Congress to join BJP". *The Hindu*. 1 April 2019.. பார்த்த நாள்: 6 April 2021.
7. ↑  "Ponguleti Sudhakar Reddy joins BJP". *Telangana Today*. 31 March 2019.. பார்த்த நாள்: 6 April 2021.
**சிவானந்த் சித்தராமகௌடா பாட்டீல்** (**Shivanand Siddaramgouda Patil) இந்தியாவைச் சேர்ந்த ஓர் அரசியல்வாதியாவார். 1964 ஆம் ஆண்டு** ஏப்ரல் மாதம் 23 ஆம் தேதியன்று இவர் பிறந்தார். கர்நாடக மாநிலத்தைச் சேர்ந்த இவர்   தற்போது கர்நாடக அரசாங்கத்தில் அமைச்சரவையில் அமைச்சராகவும் பசவனா பாகேவாடியை பிரதிநிதித்துவப்படுத்தும் கர்நாடக சட்டமன்ற உறுப்பினராகவும் பணியாற்றுகிறார். 

இரண்டாவது எச். டி. குமாரசாமி அமைச்சரவையில் அமைச்சராகவும் இருந்தார்.

சர்ச்சை
-------

2023 ஆம் ஆண்டில், விவசாயிகளின் தற்கொலைகள் அதிகரித்து வருவதற்கு மாநில அரசின் இழப்பீட்டுத் தொகை ₹5 லட்சம் ஒரு காரணியாக உள்ளது என்று கருத்து தெரிவித்து இவர் சர்ச்சையை கிளப்பினார்.  2019-ஆம் ஆண்டின் தரவுகளின்படி, விவசாயிகள் தற்கொலையில் கர்நாடகா இரண்டாவது இடத்தில் உள்ளது.

மேலும் பார்க்கவும்
------------------

இந்தியாவில் விவசாயிகள் தற்கொலை

மேற்கோள்கள்
-----------

1. ↑  "Shivanand S Patil". .
2. ↑  "Basavana Bagevadi Election Result 2018 live updates: Congress' Shivanand S Patil wins from Basavana Bagevadi". 15 May 2018. .
3. ↑  "Basavana Bagevadi Election Result 2018 Live: Basavana Bagevadi Assembly Elections Results (Vidhan Sabha Polls Result)". .
4. ↑  "Farmers ending life to claim compensation, says minister Shivanand Patil". *The New Indian Express*. .
5. ↑  "Farmers who die by suicide are cowards, says Karnataka agriculture minister". *The Indian Express*. .

புற இணைப்புகள்
--------------

* கர்நாடக சட்டமன்றம்
**மலேசியத் தேன் வழிகாட்டி** (*Malaysian honeyguide*)(*இண்டிகேட்டர் ஆர்கிபெலாஜிகசு*) என்பது *இண்டிகேட்டரிடே* குடும்பத்தைச் சேர்ந்த ஒரு பறவையாகும். இவை மரங்கொத்திகளுடன் தொடர்புடைய பாசரின் பறவைகளுக்கு நெருங்கிய தொல் வெப்ப மண்டல உயிரினம் ஆகும். இந்த இனம் தென்கிழக்கு ஆசியாவைச் சேர்ந்தது.

விளக்கம்
--------

மலேசியத் தேன் வழிகாட்டி நடுத்தர அளவிலான பறவையாகும். இது 18 செ. மீ. நீளம் வரை வளரக்கூடியது. ஆலிவ்-பழுப்பு நிறத்தில் பசுமை நிற கோடுகளுடன், சிவப்பு நிற கருவிழி, அடர்த்தியான சாம்பல் அலகு மற்றும் அடிப்பகுதியில் சாம்பல் கலந்த வெண்மை நிறத்திலானது. ஆணின் தோளில் மஞ்சள் திட்டு உள்ளது.

வாழ்விடம்
---------

மலேசியத் தேன் வழிகாட்டி மேற்கு தாய்லாந்து, தீபகற்ப மலேசியா, போர்னியோ மற்றும் சுமாத்திரா தீவின் தாழ் நில அகன்ற காடுகள் முழுவதும் காணப்படுகிறது.

நடத்தை
------

மலேசியத் தேன் வழிகாட்டியின் அழைப்பு பூனை போன்ற "மியாவ் "ஒலியுடன் தொடர்ந்து சத்தமாக ஒலிக்கும். இதனுடைய முக்கிய உணவாகப் பூச்சிகள் உள்ளன. குறிப்பாக இவை காட்டுத் தேனீக்கள் மற்றும் குளவிகளை உண்ணுகிறது. இது மரத்தின் பொந்துகளில் கூடு கட்டுகிறது.

நிலை
----

தொடர்ந்து வாழ்விட இழப்பு, உள்ளூர் மற்றும் அரிதான எண்ணிக்கை காரணமாக, மலேசியத் தேன் வழிகாட்டி பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறு நிலையை அண்மித்த உயிரியாக மதிப்பிடப்படுகிறது.

மேற்கோள்கள்
-----------

1. ↑  BirdLife International (2022). "*Indicator archipelagicus*". *IUCN Red List of Threatened Species* **2022**: e.T22680620A220010505. doi:10.2305/IUCN.UK.2022-2.RLTS.T22680620A220010505.en.. பார்த்த நாள்: 12 November 2021.

வெளி இணைப்புகள்
---------------

* BirdLife Species Factsheet
* ADW இல் படம்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1265216
* விக்கியினங்கள்: Indicator archipelagicus
* ADW: Indicator\_archipelagicus
* ARKive: indicator-archipelagicus
* Avibase: BEADF66CAF887EDD
* BirdLife: 22680620
* BOLD: 115402
* ஈபேர்டு: malhon1
* EoL: 1177450
* GBIF: 5229002
* iNaturalist: 17569
* IRMNG: 10765117
* ITIS: 553933
* IUCN: 22680620
* என்.சி.பி.ஐ: 2478889
* Xeno-canto: Indicator-archipelagicus

 |
**மாதுரி ரத்திலால் ஷா** (Madhuri Ratilal Shah) ஒரு இந்திய கல்வியாளர், எழுத்தாளர்  மற்றும் பல்கலைக்கழக மானிய ஆணையத்தின் தலைவராக இருந்தார்.  1985 இல் அமைக்கப்பட்ட *பல்கலைக்கழக அமைப்பு தொடர்பான யுஜிசி மறுஆய்வுக் குழுவின்* தலைவராக இருந்தார். மும்பை மாநகராட்சியின் கல்வி அதிகாரியாகவும் பணியாற்றினார்.

வெளியீடுகள் மற்றும் விருதுகள்
-----------------------------

மாதுரி ஷா கல்வி மற்றும் கவிதை பற்றிய பல புத்தகங்களை எழுதியுள்ளார்,  *பெண்கள் இல்லாமல், வளர்ச்சி இல்லை: பெண்களுக்கான முறைசாரா கல்வியின் ஆசியாவிலிருந்து தேர்ந்தெடுக்கப்பட்ட வழக்கு ஆய்வுகள்*, *கல்வி மற்றும் வேலை வாய்ப்புகளை உருவாக்குவது ஆகியவற்றுக்கு இடையிலான உறவின் சில அம்சங்களை ஆராய்வதை நோக்கி*, *சிம்பொனி: ஒரு கவிதை புத்தகம்* *மாறிவரும் இந்தியாவில் உயர் கல்விக்கான சவால்கள்*, *கல்வியில் அறிவுறுத்தல்: கற்பித்தல் தொழில்நுட்பம்* மற்றும் பெயரால் ஒரு தொடர், *கதிரியக்க ஆங்கில பணிப்புத்தகம்* போன்றவை இவரது குறிப்பிடத்தக்க படைப்புகள் ஆகும். 

1977 ஆம் ஆண்டில் இந்திய அரசால் பத்மஸ்ரீ எனப்படும், நான்காவது மிக உயர்ந்த இந்திய குடிமை விருது இவருக்கு வழங்கப்பட்டது.  இவரது வாழ்க்கை 1985 ஆம் ஆண்டில் வெளியிடப்பட்ட *மாதுரி ஆர். ஷாவின் வாழ்க்கையில் ஹார்மனி: கிளிம்ப்ஸ்* என்ற புத்தகத்தில் ஆவணப்படுத்தப்பட்டுள்ளது. இவரின் பல நேர்காணல்கள் உள்ளன.

குறிப்புகள்
-----------

1. 1 2  "Google Books profile". Google Books. 2015. .
2. ↑  S. P. Agrawal (1986). "Development of Education in India". Concept Publishing. pp. 936. பன்னாட்டுத் தரப்புத்தக எண்:9788170220664. .
3. ↑  "Bombay Teachers and the Cultural Role of Cities". Rowman & Littlefield. 2015. .
4. ↑  "Padma Shri". Padma Shri. 2015. .
5. ↑   *Harmony: glimpses in the life of Madhuri R. Shah*. .
பந்தளம் மகாதேவர் கோயில்
 பந்தளம் மகாதேவர் கோயில் விழா நிகழ்வு
**பந்தளம் மகாதேவர் கோயில்**, இந்தியாவின் கேரளாவில் தோட்டக்கோணம் மற்றும் முளம்புழா கிராமங்களுக்கு இடையே உள்ள பந்தளம் என்னும் ஊரில் அமைந்துள்ளது. வருடாவருடம் நடத்தப்படும் கெத்துக்கல்ச்சா திருவிழா சுற்றுலா பயணிகளை ஈர்க்கின்ற விழாவாகும். ஒவ்வொரு ஆண்டும் நவம்பர்-டிசம்பர் மாதங்களில் சிவபெருமானுக்கு 10 நாட்கள் முக்கிய திருவிழாவாக கொண்டாடப்படுகிறது. கொடியேற்றத்துடன் துவங்குகின்ற இந்த விழாவானது ஆறாட்டுடன் முடிவடைகிறது. இக்கோயிலின் நிர்வாகம் மகாதேவ சேவா சமிதியின் கட்டுப்பாட்டில் உள்ளதாகும். இக்கோயிலில் கருவறையில் உள்ள மூலவர் சிலை பரசுராமரால் நிறுவப்பட்டதாக நம்பப்படுகிறது.

கார முனியால் பிரதிஷ்டை செய்யப்பட்ட 108 மிகவும் பழமையான கோவில்களில் சிவன் கோவில்களில் பந்தளம் மகாதேவர் கோயில் ஒன்றாகும். இக்கோயில் அச்சன்கோயில் ஆற்றின் இடது கரையில் அமைந்துள்ளது. ஆதலால் இக்கோயில் எனவே இந்த கோயில் முக்கல் வட்டம் என்றும் அழைக்கப்படுகிறது. ஐயப்பன் உறையும் இடம் என்ற வகையில் பந்தளம் உலகப் புகழ் பெற்றதாகும்.

கருவறையைச் சுற்றி இயற்கையாகவே அமைந்துள்ள பாதையானது தனிச்சிறப்பு வாய்ந்தது. சிவனின் 'ஜடா' (முடி)யிலிருந்து கங்கை பாய்வது போல, மகாதேவர் சன்னதியின் பாதங்களைத் தொட்டு நதி ஓடுகிறது. இங்கு விநாயகர், 'மாயா-யட்சி அம்மா', ஐயப்பன், நாகர் (பாம்பு), சுப்பிரமணியர், பிரம்ம ரட்சர்கள் உள்ளிட்டோரின் சிலைகள் இங்கு வழிபாட்டில் உள்ளன. அந்த வகையில் இக்கோயிலானது கைலாசத்தின் அடையாளமாகவும், மாதிரியாகவும் அமைந்த பெருமையைப் பெற்றுள்ளது.

குறிப்புகள்
-----------

1. ↑  Mathew, Biju (2013). *Pilgrimage to Temple Heritage, Volume 1*. Info Kerala Communications Pvt Ltd. பக். 122. பன்னாட்டுத் தரப்புத்தக எண்:978-8192128443.

வெளி இணைப்புகள்
---------------

* அதிகாரப்பூர்வ இணையதளம்
அருணாச்சல பிரதேச மாநில அரசு மற்றும் ஒன்றிய அரசின் திட்டங்களால் படிப்படியாக முன்னேறி வருகிறது. மேலும், மாநிலத்தில் உள்ள உள்ளூர் அரசு சார்பற்ற அமைப்புகளால் தொலைதூரப் பகுதிகளில் எழுத்தறிவின் முக்கியத்துவம் குறித்து மக்களிடையே விழிப்புணர்வை ஏற்படுத்தப் பல திட்டங்கள் மேற்கொள்ளப்பட்டு வருகின்றன. திசம்பர் 2020 இன் அறிக்கையின்படி அருணாச்சலப் பிரதேசத்தின் சராசரி கல்வியறிவு விகிதம் 82.93% ஆகும்.

பள்ளிக் கல்வி
-------------

அருணாச்சலப் பிரதேசத்தில் பள்ளிக் கல்வி 10+2 எனும் முறையினைப் பின்பற்றுகிறது. பள்ளிக் கல்வியின் ஆரம்ப நிலையானது தரநிலை 1 முதல் 5 வரை, நடுத்தர நிலை 6 முதல் 8 வரை மற்றும் இரண்டாம் நிலை 9 முதல் 10 வரை உள்ளடங்கியது. வகுப்புகள் 11-12 வரை உயர்நிலைக் கல்வி நிலையின் கீழ் வருகிறது. அருணாச்சல பிரதேசத்தில் மாநில அரசு 14 வயது வரையிலான மாணவர்களுக்கு இலவசக் கல்வியை வழங்குகிறது. மாநிலத்தில் பல முன்-தொடக்கப் பள்ளிகள், தொடக்கப் பள்ளி, நடுநிலைப் பள்ளிகள், உயர்நிலைப் பள்ளிகள் மற்றும் மேல்நிலைப் பள்ளிகள் உள்ளன.

உயர் கல்வி
----------

அருணாச்சல பிரதேசத்தில் உயர்கல்வி வழங்கும் சில புகழ்பெற்ற நிறுவனங்கள் உள்ளன. அவற்றில் வடகிழக்குப் பிராந்திய அறிவியல் மற்றும் தொழில்நுட்ப நிறுவனம் (NERIST) மாநிலத்தில் தொழில்நுட்ப மற்றும் மேலாண்மைக் கல்வியை உயர்த்துவதில் மிக முக்கியப் பங்காற்றுகிறது. அருணாச்சலப் பிரதேசத்தில் உள்ள உயர்கல்வி நிறுவனங்களின் பட்டியலுடன் இந்திரா காந்தி தொழில்நுட்பம் மற்றும் மருத்துவ அறிவியல் பல்கலைக்கழகம் மற்றும் ஹிமாலயன் பல்கலைக்கழகம் ஆகியவை UGC சட்டம் 1956 பிரிவு 2 f இன் கீழ் அருணாச்சலப் பிரதேசத்துடன் இணைக்கப்பட்டுள்ளன.

பயிற்று மொழி
------------

அருணாச்சலப் பிரதேசத்தின் பல்வேறு பள்ளிகள், கல்லூரிகள் மற்றும் தொழினுட்பக் கல்வி நிறுவனங்களின் முதன்மையான பயிற்று மொழி ஆங்கிலம் ஆகும்.

சான்றுகள்
---------

1. ↑  "UGC ACT 1956". University Grants Commission. .
2. ↑  "State Approval". Arunachal Pradesh Gazette. .
யாழ்ப்பாணம் செங்குந்த வீதியில் பிறப்பு முதல் வசித்து வருகிறார்.

திரு.ந.அரிச்சந்திரன், திருமதி அ.கமலாதேவி தம்பதியினருக்குமகளாக 1984.11.20 பிறந்தார்

யாழ்ப்பாண பல்கலைகழக கலைபட்டதாரி

சிறுவயது முதல் கவிதை துறையில் ஈடுபட்டுவருவதுடன் சிறுகதை,சிறுவர்பாடல்,சிறுவர் க தை, நாவல் இலக்கியம் போன்றவற்றிலும் சிறந்து விளங்கிகிறார். 

  

**படைப்புக்கள்**

  

1.அக்கினிச்சசிறகாய் கவிதைப்பனுவல்

2.பக்திப்பாசுரங்கள் பக்திப்பாடல்கள்

3.நிலாச்சோறு கவிதைப்பனுவல்

4.சிறுவர் பாடல்கள் குறுந்தட்டு CD

5.கரும்புக்காட்டுக்குள்ளே பாடல்

6.பிஞ்சுகளை காக்க பாடல்

7.Writer Rajitha Arichandiran bloger

8..Nallurtmailyoutue

* டான் தொலைக்காட்சியில் கதை கூறுதல் நிகழ்வையும் புத்தக விவரண நிகழ்வையும் வழங்கி வருகிகிறார்.
* ஆய்வுக்கட்டுரைகள் ஆய்வுமாநாடுகளில்
* உதயன்,தினகரன், சிறுகதைமஞ்சரி,ஆதிரை,யாழ்பாடி,யாழ்ஓசை,இசைஆரம் ,அகரம் , யாழ்களரிஆகிய இதழ்களிலும்கவிதை சிறுகதை,நாவல்,சிறுவர் கதை,சிறுவர் பாடல்களையும் எழுதி வருகிறார்.

  

**பெற்றுக்கொண்ட விருதுகள்**

  

இலக்கியத்திற்கஆன சாதனைப்பெண் விருது – 2021

புரட்சிக்கவி – 2020

நவரசக்கவி – 2021

முத்தமிழ் தொலைக்காட்சி விருது 2023
**பனேகாவு பகவதி சாஸ்தா கோயில்** இந்தியாவில் கேரளா மாநிலத் எர்ணாகுளம் மாவட்டம், பெரும்பாவூரில் உள்ளது.

வரலாறு
------

கோயில் அமைந்துள்ள இடத்தில் ஒரு குறிப்பிட்ட தனிநபரான சாக்யார் என்ற தனி நபரின் திறமையான நிர்வாகத்தின் அனைத்து சடங்குகளும் பூசைகளும் நடத்தப்பெறுவதால் அவ்விடம் புனிதமாக கருதப்படுகிறது. காலப்போக்கில், புனித நிலமானது குடும்ப உறுப்பினர்களால், தலைமுறை தலைமுறையாக கவனிக்கப்பட்டு வந்த இக்கோயில், இறுதியில் ஒரு தொழில் நிறுவனத்திற்கு விற்கப்படவேண்டியாயிற்று. இந்த புனித பூமியின் விதியானது தேவியானது நிர்ணயிக்கப்பட்டதாகவும், பின்னர் அந்த நிலத்தை கலாச்சார பாரம்பரியத்தை பாதுகாக்கும் நோக்கத்துடன் ஸ்ரீ என்ற பக்தர் வாங்கியதாகவும் கூறப்படுகிறது.

துணைத்தெய்வங்கள்
----------------

கோபாலகிருஷ்ண வாரியர் என்ற புகழ்பெற்ற ஜோதிடரின் திறமையான வழிகாட்டுதலின்படி இங்கு வன துர்க்கை என அழைக்கப்படுகின்ற பகவதி, ஐயப்பன் எனப்படும் சாஸ்தா, பத்ர காளி, சர்ப்பதாரா மற்றும் ராக்ஷசசா ஆகியோருக்கான தனித்தனி சன்னதிகள் கட்டப்பட்டன. வாஸ்து சாஸ்திர முறையை மனதில் இருத்தி இக்கோயில் கட்டப்பட்டதாகும். அவ்விடத்தின் புனிதத்தை, முன்னோர் காத்ததுபோல சுனில்தத் காத்து வருகிறார்.

அமைப்பு
-------

கோயிலின் பக்கவாட்டில் இயற்கையாக ஓடும் நீரோடை உள்ளது. இது அதன் அழகை அதிகரிக்கிறது. பச்சை நிற நீரோடை அந்த ஓடையானது சபரிமலையில் உள்ள பம்பா நதியை ஒத்திருப்பதால் அய்யப்பனுக்கு அர்ப்பணிக்கப்பட்டுள்து. அய்யப்பனின் அருளால் ஆண்டு முழுவதும் அந்த ஓடை ஓடிக்கொண் இருக்கிறது.

மேற்கோள்கள்
-----------
**விச்சிசுலாவ் வசிலியேவிச் தீகனொவ்** (*Vyacheslav Vasilyevich Tikhonov*, (உருசியம்: Вячеслав Васильевич Тихонов, பெப்ரவரி 8, 1928 – டிசம்பர் 4, 2009) என்பவர் சோவியத், மற்றும் இரசிய திரைப்பட, தொலைக்காட்சி நடிகர். இவர் சோவியத் காலத்தில் வெளிவந்த "வசந்தத்தின் பதினேழு கணங்கள்" (*Seventeen Moments of Spring*, Семнадцать мгновений весны) என்ற தொலைக்காட்சித் தொடரில் "ஸ்டேர்லிட்சு" என்ற சோவியத் உளவாளியாக நடித்துப் புகழ் பெற்றவர். இவர் "சோவியத் ஒன்றியத்தின் மக்கள் கலைஞர்" (1974), "சோசலிசத் தொழிலின் வீரர் (1982) போன்ற பல அரசு விருதுகளைப் பெற்றவர்.

வாழ்க்கைக் குறிப்பு
-------------------

தீகனொவ் மாஸ்கோவுக்கு அருகில் உள்ள பாவ்லொவ்சுக்கி பசாத் என்ற இடத்தில் பிறந்தார். உலோகத் தொழிலாளியாக வாழ்க்கைப் பயணத்தை ஆரம்பித்த இவர் 1945 ஆம் ஆண்டில் நடிப்புலகத்தில் புகுந்தார். கெராசிமொவ் திரைப்படக் கல்லூரியில் நடிப்புத் துறையில் பட்டப்படிப்பை மேற்கொண்டு 1950 இல் சிறப்புப் பட்டம் பெற்று வெளியேறினார். அதன் பின்னர் மேடை நாடகங்களில் ஆறு ஆண்டுகள் நடித்தார்.

1948 இல் அக்காலத்தில் புகழ்பெற்ற நடிகையாகத் திகழ்ந்த "நொன்னா மொர்டியுகோவா" என்பவரைத் திருமணம் புரிந்தார். 1963 இல் மணமுறிவு பெற்று, தமாரா இவானொவ்னா என்ற நடிகையை 1969 இல் மணம் புரிந்தார்.

நடிப்புலகில்
------------

1948 ஆம் ஆண்டில் முதன் முதலாகத் திரைப்படத்தில் நடிக்க ஆரம்பித்தார். 1958 ஆம் ஆண்டில் வெளிவந்த "அது நடந்தது பென்கோவோவில்" என்ற திரைப்படத்தில் நடித்ததன் மூலம் இவர் அதிகம் பேசப்படலானார். "வசந்தத்தின் பதினேழு கணங்கள்" என்ற புகழ்பெற்ற தொலைக்காட்சித் தொடரில் இவர் தோன்றி நடித்தார். இரண்டாம் உலகப் போரின் முடிவுக் கட்டத்தில் 1945 ஆம் ஆண்டு வசந்த காலத்தில் நாசி ஜெர்மனியரின் வீழ்ச்சிக்கு முன்னர் 17 நாட்கள் நடந்த சம்பவங்களை அடிப்படையாக வைத்து இத்தொடர் தயாரிக்கப்பட்டிருந்தது. "நாசிகளுக்கும், அமெரிக்க மற்றும் பிரித்தானியர்களுக்கும் இடையில் மேற்கொள்ளப்படுவதாயிருந்த இரகசிய அமைதி உடன்படிக்கையை குலைப்பதற்கு ஜெர்மனியில் இருந்த சோவியத் உளவாளியின் பாத்திரத்தில் தீகனொவ் தோன்றியிருந்தார்". இத்திரைப்படத்தை இரசியாவின் பல்வேறு மட்டங்களிலும் பல தலைமுறைகளைச் சேர்ந்தவர்களும் கண்டு களித்தனர்.

இவற்றை விட லியோ டால்ஸ்டாயின் புகழ்பெற்ற "போரும் அமைதியும்" (1968) திரைப்படத்தில் நடித்தார்.

மேற்கோள்கள்
-----------

1. 1 2 3  *Soviet Union's favorite 'spy' dies aged 81.* RIA Novosti. December 4, 2009
2. ↑  IMDb
3. ↑  *NONNA MORDYUKOVA; Star of 'The Commissar', cause celèbre of glasnost cinema.*ம் தி இண்டெபெண்டெண்ட் (லண்டன்) ஜூலை 12, 2008
4. ↑  IMDb

வெளி இணைப்புகள்
---------------

* இணையத் திரைப்பட தரவுத்தளத்தில் விச்சிசுலாவ் தீகனொவ்
* Actor Vyacheslav Tikhonov, the Legendary Stirlitz (Biography)
**உதால்** (Udal) என்பது *அல்கா-காண்ட்* காவியத்தில் வரும் 12 ஆம் நூற்றாண்டின் புகழ்பெற்ற தளபதியின் பெயராகும்.  காவியத்தில், உதாலும் அவரது சகோதரர் அல்காவும் மகோபாவின் சந்தேல மன்னன் பரமார்த்தி தேவனின் இராணுவத்தில் பணியாற்றுகின்றனர். அவர்கள் இராஜ்புத் மற்றும் அகிர் வம்சாவளியைச் சேர்ந்த பனாபர் குலத்தைச் சேர்ந்தவர்கள். 

*அல்கா-காண்ட்* படி, உதால் ஒரு தளபதியாக இருந்த தனது தந்தை தாஸ்ராஜ் இறந்த பிறகு பிறந்தார். மேலும் அவர் பரமார்த்தி மன்னர் நடத்திய போரில் பங்கு கொண்டு கொல்லப்பட்டார். மன்னன் அதைத் தொடர்ந்து உதாலை தனது சொந்த மகனாக வளர்த்தான்.  மகோபாவில் நடந்த ஒரு பெரிய போரில் இராசபுத்திர மன்னன் பிருத்திவிராச் சௌகானின் படையுடன் போரிடும் போது உதால் எப்படி கொல்லப்பட்டான் என்பதை காவியம் விவரிக்கிறது; மதன்பூரில் உள்ள கல்வெட்டுகள் மூலம் இதனை அறிய முடிகிறது. மேலும் கி.பி.1182-1183 ஆம் ஆண்டு ஒரு கட்டத்தில் இது நடந்திருக்கலாம்.

மேற்கோள்கள்
-----------

1. ↑  Schomer, Karine (1990). "The "Ālhā" Epic in Contemporary Performance". *The World of Music* **32** (2): 58–80. ..
2. ↑  Mishra, Pt. Lalita Prasad (2007) (in Hindi). *Alhakhand* (15 ). Lucknow (India): Tejkumar Book Depot (Pvt) Ltd. பக். 1–11 (History of Mahoba).
3. ↑  Mitra, Sisir Kumar (1977). *The Early Rulers of Khajurāho*. Motilal Banarsidass.